kardosdrur/scandi-wiki huggingface dataset:
Daniel Šarić

Daniel Šarić (født 4. august 1972 i Rijeka, Jugoslavien) er en kroatisk tidligere fodboldspiller (højre back).

Šarić spillede 30 kampe for Kroatiens landshold i perioden 1997-2002. Han var med i den kroatiske trup til VM 2002 i Sydkorea/Japan, og spillede alle landets tre kampe i turneringen, hvor holdet blev slået ud efter det indledende gruppespil.

På klubplan repræsenterede Šarić HNK Rijeka og Dinamo Zagreb i hjemlandet, Sporting Gijón i Spanien samt græske Panathinaikos.

Referencer

Eksterne henvisninger 

Fodboldspillere fra Kroatien
Deltagere ved verdensmesterskabet i fodbold 2002
Personer fra Rijeka
Stjepan Tomas

Stjepan Tomas (født 6. marts 1976 i Bugojno, Jugoslavien) er en kroatisk tidligere fodboldspiller (midterforsvarer).

Tomas spillede 49 kampe og scorede ét mål for Kroatiens landshold i perioden 1998-2006. Han var med i den kroatiske trup til både VM 2002 i Sydkorea/Japan, EM 2004 i Portugal og VM 2006 i Tyskland.

På klubplan repræsenterede Tomas blandt andet Dinamo Zagreb i hjemlandet, de tyrkiske storklubber Fenerbahçe og Galatasaray samt Rubin Kazan i Rusland.

Referencer

Eksterne henvisninger 

Fodboldspillere fra Kroatien
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Milan Rapaić

Milan Rapaić (født 16. august 1973 i Nova Gradiška, Jugoslavien) er en kroatisk tidligere fodboldspiller (offensiv midtbane).

Rapaić spillede 49 kampe og scorede fem mål for Kroatiens landshold i perioden 1996-2007. Han var med i den kroatiske trup til både VM 2002 i Sydkorea/Japan og EM 2004 i Portugal.

På klubplan repræsenterede Rapaić blandt andet Hajduk Split i hjemlandet, den tyrkiske storklub Fenerbahçe samt Standard Liège i Belgien.

Referencer

Eksterne henvisninger 

Fodboldspillere fra Kroatien
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Jurica Vranješ

Jurica Vranješ (født 31. januar 1980 i Osijek, Jugoslavien) er en kroatisk tidligere fodboldspiller (midtbane).

Vranješ spillede 26 kampe for Kroatiens landshold i perioden 1999-2007. Han var med i den kroatiske trup til både VM 2002 i Sydkorea/Japan og VM 2006 i Tyskland, hvor kroaterne ved begge turneringer blev slået ud efter det indledende gruppespil.

På klubplan repræsenterede Vranješ blandt andet NK Osijek og HNK Rijeka i hjemlandet, samt de tyske Bundesliga-klubber Werder Bremen, VfB Stuttgart og Bayer Leverkusen.

Referencer

Eksterne henvisninger 

Fodboldspillere fra Kroatien
Personer fra Osijek
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Goran Vlaović

Goran Vlaović (født 7. august 1972 i Nova Gradiška, Jugoslavien) er en kroatisk tidligere fodboldspiller (angriber).

Vlaović spillede 52 kampe og scorede 15 mål for Kroatiens landshold i perioden 1992-2002. Han var med i den kroatiske trup til EM 1996 i England, hvor han scorede kroaternes første slutrundemål nogensinde i 1-0-åbningskampssejren over Tyrkiet. Senere deltog han også ved VM 1998 i Frankrig, hvor kroaterne vandt bronze, samt ved VM 2002 i Sydkorea/Japan.

På klubplan repræsenterede Vlaović blandt andet NK Osijek og Croatia Zagreb i hjemlandet, spanske Valencia og Panathinaikos i Grækenland.

Referencer

Eksterne henvisninger 

Fodboldspillere fra Kroatien
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Zvonimir Soldo

Zvonimir Soldo (født 2. november 1967 i Zagreb, Jugoslavien) er en kroatisk tidligere fodboldspiller (midterforsvarer/defensiv midtbane) og -træner.

Soldo spillede 61 kampe og scorede tre mål for Kroatiens landshold i perioden 1994-2002. Han var med i den kroatiske trup til EM 1996 i England, kroaternes første slutrundedeltagelse nogensinde. Senere deltog han også ved VM 1998 i Frankrig, hvor kroaterne vandt bronze, samt ved VM 2002 i Sydkorea/Japan.

På klubplan startede Soldo sin karriere i hjemlandet, hvor han blandt andet repræsenterede Dinamo Zagreb og Zadar. Efterfølgende tilbragte han hele 10 år i Tyskland hos VfB Stuttgart, som han vandt DFB-Pokalen med i 1997.

Referencer

Eksterne henvisninger 

Fodboldspillere fra Kroatien
Fodboldtrænere fra Kroatien
Personer fra Zagreb
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Boško Balaban

Boško Balaban (født 15. oktober 1978 i Rijeka, Jugoslavien) er en kroatisk tidligere fodboldspiller (angriber).

Balaban spillede 35 kampe og scorede ti mål for Kroatiens landshold i perioden 2000-2007. Han var med i den kroatiske trup til både VM 2002 i Sydkorea/Japan og VM 2006 i Tyskland, hvor kroaterne ved begge turneringer blev slået ud efter det indledende gruppespil.

På klubplan repræsenterede Balaban blandt andet Dinamo Zagreb og HNK Rijeka i hjemlandet, engelske Aston Villa og belgiske Club Brugge.

Referencer

Eksterne henvisninger 

Fodboldspillere fra Kroatien
Personer fra Rijeka
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Dario Šimić

Dario Šimić (født 12. november 1975 i Zagreb, Jugoslavien) er en kroatisk tidligere fodboldspiller (forsvarer), der spillede 100 kampe for Kroatiens landshold.

Šimić debuterede for landsholdet i 1996 og spillede sin sidste landskamp i 2008. Han repræsenterede sit land ved hele seks slutrunder, EM 1996, VM 1998, VM 2002, EM 2004, VM 2006 og EM 2008.

På klubplan repræsenterede Šimić Croatia Zagreb i hjemlandet, franske AS Monaco samt de to store Milano-klubber Inter og Milan i Italien.

Med Milan var Šimić med til at vinde både det italienske mesterskab, en udgave af Coppa Italia samt to UEFA Champions League-titler, i henholdsvis 2003 og 2007. Han var dog ikke på banen i nogen af de to Champions League-finaler.

Referencer

Eksterne henvisninger 

Fodboldspillere fra Kroatien
Personer fra Zagreb
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Lorenzo Woodrose

Lorenzo "Guf" Woodrose (født . juli 1971) er en dansk musiker, der er kendt som frontmand i bandene Spids Nøgenhat og Baby Woodrose. I sit solo-arbejde har sangeren droppet sit kunstnernavn og udgivet musik i sit eget navn, Uffe Lorenzen.

Han dannede Spids Nøgenhat i 1998, men bandet stoppede igen i 2001. Herefter dannede han Baby Woodrose, og udgav adskillige albums. Han har også været en del af gruppen On Trial indtil 2003, hvor han spillede trommer. I 2009 blev Spids Nøgenhat genoplivet.

Seneste udgivelser fra Uffe Lorentzen er i bandet Lydsyn - dannet under Covid 19 pandemien. Pladen hedder "Kat Ser Kat" fra juni 2021.

Diskografi 
Solo
 Galmandsværk (2017)
 Triprapport (2019)
 Magisk Realisme (2022)

Med Lydsyn

 Kat Ser Kat (2021)
Med Spids Nøgenhat
 2001 En Mærkelig Kop Te
 2012 De Sidste Her På Jorden - Live Fra Roskilde Festivalen 2011 
 2013 Kommer Med Fred

Med Baby Woodrose
 Blows Your Mind! (2001)
 Money For Soul (2003)
 Live At Gutter Island (2003)
 Dropout! (2004)
 Love Comes Down (2006)
 Chasing Rainbows (2007)
 Baby Woodrose (2009)
 Mindblowing Seeds and Disconnected Flowers (2011)
 Third Eye Surgery (2012)
 Kicking Ass & Taking Names (opsamlingsalbum) (2014)
 Freedom (2016)

Se ogå 
 Born to lose - En film om Lorenzo Woodrose (2015) - dokumentarfilm

Referencer

Eksterne henvisninger 
 

Musikere fra Danmark
Pep Biel

Pep Biel Mas Jaume (født 5. september 1996) er en spansk fodboldspiller, der spiller for for den græske klub Olympiakos F.C.. Han har tidligere spillet for den danske superligaklub F.C. København.

Klubkarriere

Spanske klubber 
Biel er født i Sant Joan på Mallorca og begyndte sin karriere i CE Constància. Den 16. december 2012 debuterede han for førsteholdet som 16~årig som indskifter i et 0-1 nederlag mod CE L'Hospitalet i en kamp i Segunda División B.

I 2013 skiftede Biel til Rayo Vallecano. Efter at have optrådt nogle gange for Rayo Vallecanos andethold skiftede han i juli 2015 til CD Llosetense, også i den tredjebedste række.

Den 14. juni 2016 skiftede Biel til RCD Mallorcas reservehold, også i den tredjebedste række. Den 17. august samme år blev han udlånt til Tercera División-holdet AD Almudévar for 2016/17-sæsonen.

Den 12. juli 2017 skrev Biel en to-årig kontrakt med Real Zaragoza, hvor han blev tilknyttet reserveholdet Deportivo Aragón også i den tredjebedste række. Den 19. januar 2018 fik han debut i et 1-2 nederlag til Granada CF i Segunda División.

Den 21. maj 2018 fornyede Biel sin kontrakt til 2022 og blev permanent tilknyttet førsteholdet forud for 2018/19-sæsonen.

F.C. København 
Den 1. august 2019 meddelte den danske superligaklub F.C. København, at der var indgået en aftale om et omgående skifte til klubben på en kontrakt til 2024.

Biel opnåede hurtigt fast spilletid i FCK, og opnåede i 2021 at blive kåret til "Efterårets profil i Superligaen".. Han er sammen med Dame N'Doye, den spiller, der har scoret flest mål for FCK mod Brøndby IF og den eneste, der har scoret hattrick med Brøndby.

Biel blev solgt til Olympiakos F.C 1. september 2022. Han opnåede i alt 128 kampe for FCK, hvori han scorede 38 mål, fordelt på 95 superligakampe (23 mål), 5 pokalkampe, 28 europæiske kampe (9 mål).

Referencer

Eksterne henvisninger 
 Spillerprofil på fck.dk
 

Fodboldspillere fra Spanien
Fodboldspillere fra Rayo Vallecano
Fodboldspillere fra RCD Mallorca
Fodboldspillere fra Real Zaragoza
Fodboldspillere fra FC København
Ny bane Hovedgård - Hasselager

Den ny bane Hovedgård - Hasselager var en foreslået ny dansk højhastighedsjernbanestrækning i Østjylland mellem Hovedgård og Hasselager. Det indgik i det politiske forlig i 2014 om Togfonden DK mellem S-R-SF-regringen og Enhedslisten og Dansk Folkeparti at anlægge jernbanen.

Strækningen skulle supplere jernbanekapaciteten mellem Aarhus og Horsens og mindske baneafstanden mellem de to byer med ca. 6 kilometer. Køretiden forventedes at blive reduceret med ca. 6 minutter, hvilket var nødvendigt for at realisere Timemodellen hvor målet var at det skulle tage en time at køre tog mellem Aarhus og Odense.

I 2023 var der ikke længere politik flertal for projektet.

Linjeføring 
Der var tre forslag til den nordlige del af linjeføringen og to forslag til den sydlige del af linjeføringen.

Nordlig linjeføring 
De tre muligheder for linjeføring på den nordlige del af strækningen var:
 Vestlig linjeføring: Banen føres vest om Solbjerg. men på en lavbro over Stilling-Solbjerg Sø.
 Central linjeføring: Banen føres gennem Solbjerg, hvor det vil være muligt at anlægge en station.
 Østlig linjeføring: Banen føres øst om Solbjerg.

Sydlig linjeføring 

Mulighederne for linjeføringen mod syd var:
 Hovedforslag: Banen føres gennem Hovedskov, øst for Grumstrup og mellem Vedslet og Assendrup.
 Sydøstligt alternativ: Banen føres øst om Hovedskov og Vedslet. Dette alternativ er foreslået af Horsens Kommune

Priser 
Anlægsomkostninger forventedes at være 3,5 milliarder kr. i 2017-priser ved østlig linjeføring og hovedforslaget mod syd. Ved vestlig eller central linjeføring forventedes ca. 10. % mere. Det sydøstlige alternativ ville give en merpris på 50-100 millioner kr.

Længde og rejsetider 
Den centrale linjeføring ville med 23,4 km være den korteste og hurtigste. Den vestlige linjeføring var 23,6 km og med 8 sekunders længere rejsetid. Den østlige linjeføring var 24,7 km og med 20 sekunders længere rejsetid. Det sydøstlige alternativ ville forøge længden med 0,2 km, men med uændret rejsetid.

Solbjerg Station 
Med den centrale linjeføring kunne der anlægges en station i Solbjerg. En evt. station ville blive centralt placeret parallelt med Gammel Horsensvej. Der ville være 2 perroner med en bredde på 5 m og en længde på 240 m med mulighed for at forlænge til 320 m. Der ville blive perrontunneler under jernbanen i begge ender af stationen med trapper til perronerne, og også elevator fra en af tunnelerne.

Rejsetiden fra en evt. Solbjerg Station forventes at blive 11 minutter til Aarhus H og 12 minutter til Horsens.

Dimensionering 
Banen ville blive tosporet, elektificeret og bygget for en hastighed på op til 250 km/t. Afstanden mellemsporene vil blive mindst 4,5 m, og sporanlægget vil blive ca. 13,4 m bredt i alt. Det ville blive 8 m høje køreledningsmaster på begge sider med en afstand på op til 90 m.

Modtagelse 
Et flertal i Aarhus byråd med S, SF, R, EL og Alternativet anbefalede den centrale linjeføring, mens de borgerlige partier var imod den nye jernbanestrækning.

Referencer 

Jernbanestrækninger i Danmark
Højhastighedsjernbanestrækninger
Faster Andelskasse

Faster Andelskasse er et dansk pengeinstitut, i Astrup i Ringkøbing-Skjern Kommune der er stiftet i 1919. Bønderne på egnen omkring Faster besluttede oprette deres eget pengeinstitut da bankerne ikke ville låne driftskapital ud til landbruget.

Faster Andelskasse ansatte deres første elev i 40 år i 2019, på det tidspunkt var den sidste elev stadig ansat.

2019 markerede Andelskassen sit 100 års jubilæum med en stor fest for kunder og andelshavere.

Faster var frem til 2019 en selvstændig andelskasse, med langt de fleste funktioner der findes i et moderne pengeinstitut i dag. Deres primære kunder er privat, landbrug og mindre erhverv fra hele landet. Kunderne betjenes fra egne lokaler.

I december 2019 blev Faster Andelskasse lagt sammen med Andelskassen Oikos, der havde hovedsæde i København og afdeling i Aarhus. Oikos havde kun 3 medarbejdere, hvilket var for lidt til at klare de stigende administrative krav. Faster Andelskasse fik med fusionen adgang til privatkunde-markedet i de store byer og mulighed for at låne flere penge ud, især til andelsboliger.

Kilder og henvisninger 

 Bankens hjemmeside 

Banker i Danmark
Etableret i 1919
Joan Holloway

Joan P. Holloway Harris er en fiktiv karakter i AMC- tv-serien Mad Men (2007-15) portrætteret af amerikansk skuespiller Christina Hendricks.

Hendricks har modtaget seks nomineringer af Primetime Emmy Award for Fremragende Stående skuespillerinde i en dramaserie, og har vundet to kritikers Choice Television-pris for bedste skuespillerinde i en dramaserie for sin præstation.

Fiktive personer
Koko-di Koko-da

Koko-di Koko-da er en dansk-svensk spillefilm fra 2019 instrueret af Johannes Nyholm.

Medvirkende
 Leif Edlund
 Peter Belli
 Morad Baloo Khatchadorian
 Brandy Litmanen

Eksterne henvisninger 
 

Danske film fra 2019
Svenske film fra 2019
Dramafilm fra Sverige
Domino (film fra 2019)

Domino er en spillefilm fra 2019 instrueret af Brian De Palma.

Medvirkende 
 Nikolaj Coster-Waldau som Christian Toft
 Carice van Houten som Alex
 Guy Pearce som Joe Martin
 Nicolas Bro
 Paprika Steen som Hanne Toft
 Thomas W. Gabrielsson som Wold
 Jon Lange
 Søren Malling som Lars Hansen
 Jacob Lohmann som betjent
 Jay Pothof som Musa

Eksterne henvisninger 
 

Danske film fra 2019
Domino (flertydig)

Domino har flere betydninger:
 Domino - spil som består af 2-delte brikker
 Domino (film fra 1988) - italiensk erotisk dramafilm fra 1988 instrueret af Ivana Massetti
 Domino (film fra 2005) - action-dramafilm fra 2005 instrueret af Tony Scott
 Domino (film fra 2019) - spillefilm fra 2019 instrueret af Brian De Palma

Navne 
 Fats Domino - var en amerikansk R&B- og rock and roll-sanger, sangskriver og pianist
 Domino Harvey - var en britisk dusørjæger

Se også 
 Den sorte Domino - flertydig
 Dominoeffekt
 Der grüne Domino - filmdrama fra 1935
 Dominoteorien
 Domino's Pizza
Greve midtby center

Greve Midtby Center er et center beregnet til at betjene alle Greve Strands borgere. Centeret er beliggende centralt i bydelen, midt imellem strandvejen og Køge Bugt-motorvejen. I årene 2001-2002 blev centrets gange overdækket med glastag og udvidet med en føtex-bygning. I tilknytning til centeret ligger Greve Svømmehal, og vest for centret, på den anden side af Holmeagervej, ligger Greve Rådhus og Greve Gymnasium.

Historie 
Centeret åbnede i 1979 som et åbent center. Oprindelsen til Greve Midtby Center går tilbage til Køge Bugt-planen i 1960'erne. Da den såkaldte "Køge Bugt-finger" fra Fingerplanen blev vedtaget i 1961, blev det besluttet, at området skulle inddeles i bydele beliggende mellem Køge Bugt og en planlagt motorvej, indbyrdes adskilt af grønne kiler. Byområdet Greve var i denne plan udset til at skulle rumme 19.450 indbyggere, og som et led i planen for områdets udbygning blev udpeget et centerområde beliggende nær den planlagte S-togsforbindelse, der skulle forbinde byfingeren med hovedstaden. Centerområdet omfattede områder på begge sider af den planlagte jernbaneforbindelse, og i tilknytning til dette var planlagt skoler og gymnasium i umiddelbar nærhed. I realiteten kom selve centeret dog kun til at ligge vest for jernbanen. 

I årene 2000-2002 påbegyndtes en ombygning af centeret samt områderne mod rådhuset og gymnasiet, præsenteret i Lokalplan 12.33. Alle gaderne i centret blev overdækket af et gennemsigtigt tag, og parkeringsarealerne blev omlagt og udvidet. Hertil kom også en stor føtex-bygning i centrets nordlige ende, samt flere erhvervsbygninger vest for centrets sydlige parkeringsplads. Den kørende adgang til den sydlige parkeringsplads, og det nye Centerholmen, blev ændret til en rundkørsel der forbandt begge sider af Holmeagervej, hvor der tidligere var to forskudte vejkryds.

Kollektiv trafik 
Greve er beliggende ved siden af Greve Station, der foruden S-togslinjerne A og E betjenes af ,  og Linje 600S.

Noter

Litteratur 
 Arne Gaardmand: Dansk Byplanlægning 1938-1992, Arkitektens Forlag 1993, .
 Greve Kommune: Lokalplan 12.33, Greve Kommune Tekniske Forvaltning 1998, tilgængelig online.

Indkøbscentre i Danmark
Midtby center
Air Force One (film fra 1997)

Air Force One er en amerikansk action-thrillerfilm fra 1997 skrevet af Andrew W. Marlowe og instrueret af Wolfgang Petersen. Filmen handler om den fiktive amerikanske præsident James Marshall (spillet af Harrison Ford) og hans kamp mellem russiske terrorister, der kaprer hans fly Air Force One. Filmen blev udgivet den 25. juli i USA, og den 24. oktober i Danmark.

Medvirkende
 Harrison Ford som James 'Jim' Marshall
 Gary Oldman som Egor Korshunov
 Glenn Close som Kathryn Bennett
 Wendy Crewson som Grace Marshall
 Liesel Matthews som Alice Marshall
 Paul Guilfoyle som Lloyd "Shep" Shepherd
 Xander Berkeley som Agent Gibbs
 Dean Stockwell som Walter Dean
 Tom Everett som Jack Doherty
 Jürgen Prochnow som Ivan Radek
 William H. Macy som Caldwell

Eksterne henvisninger 
 

Amerikanske film fra 1997
Thrillerfilm fra USA
Actionfilm fra USA
Juvenile Hell

{{Infoboks album
  |Titel         = Juvenile Hell
  |Cover         = 
  |Coverstørrelse=
  |Kunstner      = Mobb Deep
  |Type          = 
  |Indspillet    = 
  |Udgivet       =  (USA)
  |Spor          = 
  |Genre         = 
  |Længde        = 
  |Sprog         = 
  |Producer      = 
  |Lydtekniker   =
  |Mixing        =
  |Mastering     =
  |Udgiver       = 
  |Musikere      = 
  |Anmeldelser   = 
  |Hitlister     = 
  |Priser        = 
  |Grammypriser  =
  |Før           = '()
  |Nu            = Juvenile Hell(1993)
  |Efter         = The Infamous(1995)
  |Langtype      =
  |Kompileret af = 
  |Diverse       =
}}Juvenile Hell''' er Mobb Deeps debutalbum og udgivet i 1993.

Numre

Placering på Singles chart

Noter 

Album fra 1993
Magleby Kirke (Stevns Kommune)

Magleby Kirke ligger i Magleby Sogn på Stevns på Sjælland.

Kirken består af skib og kor, tårn mod vest, våbenhus mod nord, et tidligere kapel tilbygget mod syd og et sakristi ved korets østgavl.

Historie 

Kirkens ældste del er opført i tidlig middelalder af kvadersten af kridt. Noget senere blev kirken udvidet mod øst, ligeledes bygget af kridtsten, og fik hvælvinger samt spidsbuede vinduer og tårn. I slutningen af middelalderen tilkom 3 tilbygninger mod nord og syd, sakristi (også med krydshvælving) og våbenhus (med bjælkeloft) af skifter af kridtsten og mursten.

Tilbygningen mod syd er forbundet med kirken ved en stor rundbue. 

Tårnet styrtede sammen i 1584, men blev genopført i 1592, da Arild Huitfeldt var lensmand på Tryggevælde. Tårnrummet er overhvælvet og forbundet med kirken ved en rundbue. Tårnet har et højt firsidet spir, der i 1854 blev ramt af et lyn og brændte, men blev genopført i 1855. 

Sakristiet ved østgavlen har bjælkeloft og er opført af kridtsten og mursten.

Inventar 
Altertavlen stammer fra 1606 og har udskæringer. 

Prædikestolen stammer fra 1614 og har udskæringer. 

Døbefonten er ottekantet og lavet af mahognitræ. 

Kirken rummer blandt andet ligsten over Anders Bille til Søholm og dennes to hustruer, Pernille Krognos og Anne Lykke.

Kirkelade 
I tilknytning til kirken findes en kirkelade, der stammer fra slutningen af middelalderen og er opført af kridtstenskvadre med skifter af mursten og med blindingssmykkede gavle.

Litteratur 
"Magleby Kirke" (i: Danmarks Kirker bind 1, VI; 1933–35 

Kirker i Stevns Kommune
Kirker i Roskilde Stift
Kirker i Præstø Amt
Jeg er en celebrity - få mig væk herfra!

Jeg er en celebrity - få mig væk herfra! er et dansk tv-program, der blev sendt i 2015 på kanalen TV3. Der er lavet en sæson. 

Værterne var tidligere fodboldspiller og tv-vært Jakob Kjeldbjerg og komiker Lasse Rimmer. Gustav Salinas vandt, mens Stine Kronborg blev nummer to.

Præmis 
Programmet foregik i Sydafrika, hvor der blev sendt ti kendte danskere ud for at klare en række udfordinger og vinde pengepræmien på 250.000 kr. I løbet af programmet blev der sendt to ekstra celebrities ned til junglen, tidligere bokser Brian Nielsen og tidligere fodboldspiller Allan Nielsen.

Deltagere

Referencer 

TV3-programmer
Hausergade

Hausergade er en kort gade i Indre By i København, der går fra Hauser Plads til Kultorvet. Gaden og pladsen opstod ved genopbygningen efter Københavns bombardement i 1807, hvor området blev ødelagt. Handelsmanden Conrad Hauser (1743-1824) stod for genopførelsen af en række ejendomme i kvarteret, og han kom til at lægge navn til både gade og plads i 1811.

I blokken mellem Hausergade, Kultorvet, Pustervig og Hauser Plads ligger komplekset Knud Højgårds Hus, også kaldet Biblioteksgården. Den blev opført i 1957 efter tegninger af Oscar Gundlach-Pedersen og Ebbe Andresen og erstattede en række huse fra 1830'erne. Bygningen fungerede oprindeligt som hovedbibliotek, der flyttede hertil fra Nikolaj Kirke. I 1993 flyttedes til det nuværende Københavns Hovedbibliotek i Krystalgade. Efterfølgende kom uddannelsesinstitutionen Niels Brock til at holde til i komplekset.

De to bygninger på den anden side af gaden har husnumre i forlængelse af dem på Hauser Plads. Den fireetages nr. 34 blev opført for brændevinsbrænder M. Kleistrup i 1857-1858 og fredet i 1950. Den treetages hjørneejendom i nr. 36 ved Sankt Gertruds Stræde blev opført for urtekræmmer Frederich Schnabel i 1824-1850 og ligeledes fredet i 1950. Theodor Vilhelm Rumohr, der skrev en række historiske romaner, boede her fra 1842 til 1851.

Noter

Eksterne henvisninger 

 Hausergade på indenforvoldene.dk

Gader i Indre By (København)